

 REPUBLIKA HRVATSKA

BRODSKO-POSAVSKA-ŽUPANIJA

 OPĆINA BEBRINA

 OPĆINSKO VIJEĆE

 Bebrina 83, 35254 Bebrina,

 OIB: 52630455645

 Tel:035/433-109

KLASA: 024-02/24-02/58

URBROJ: 2178-2-03-24-1

Bebrina, 16. prosinca 2024. godine

Na temelju članka 27., a u vezi s člankom 19. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), a u skladu sa Zakonom o predškolskom odgoju i obrazovanju („Narodne novine“ broj 10/97, 107/07, 94/13, 98/19, 57/22 i 101/23), Zakonom o odgoju i obrazovanju u osnovnoj i srednjoj školi („Narodne novine“, broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 38/18, 98/19, 64/20, 151/22, 155/23, 156/23), Zakonom o kulturnim vijećima i financiranju javnih potreba u kulturi („Narodne novine“ broj 83/22), Zakonom o sportu („Narodne novine“ broj 141/22), Zakonom o udrugama („Narodne novine“ broj 74/14, 70/17, 98/19 i 151/22) i članka 32. Statuta općine Bebrina („Službeni vjesnik Brodsko-posavske županije“ broj 2/2018, 18/2019 i 24/2019 i „Glasnika Općine Bebrina“ broj 01/2019, 02/2020 i 4/2021) Općinsko vijeće općine Bebrina na svojoj 21. sjednici održanoj dana 16. prosinca 2024. donosi

**PROGRAM**

**javnih potreba u odgoju, obrazovanju, kulturi, religiji i sportu**

**Općine Bebrina za 2025. godinu**

**Članak 1.**

Programom javnih potreba u odgoju, obrazovanju, kulturi, religiji i sportu Općine Bebrina za 2025. godinu (u daljnjem tekstu: Program) utvrđuju se aktivnosti, poslovi i djelatnosti u odgoju, obrazovanju, kulturi, religiji i sportu od značenja za Općinu Bebrina.

Ovim Programom stvaraju se preduvjeti za zadovoljavanje potreba u slijedećim područjima:

**Članak 2.**

1. **Predškolski odgoj, boravak djece u vrtićima, dječja igraonica**

Temeljem Zakona o predškolskom odgoju i obrazovanju („Narodne novine“ broj [10/97](https://www.zakon.hr/cms.htm?id=477), [107/07](https://www.zakon.hr/cms.htm?id=478), [94/13](https://www.zakon.hr/cms.htm?id=479), [98/19](https://www.zakon.hr/cms.htm?id=40813), 57/22 i 101/23), predškolski odgoj je sastavni dio sustava odgoja i obrazovanja, te skrbi o djeci, a obuhvaća programe odgoja, obrazovanja, zdravstvene zaštite, prehrane i socijalne skrbi koji se ostvaruju u predškolskim ustanovama.

Programom javnih potreba u predškolstvu definiraju se oblici, opseg i način financiranja njegovih javnih potreba na području Općine Bebrina kao dio potreba koje Općina Bebrina financira proračunskim sredstvima.

Na području Općine Bebrina djelatnost predškolskog odgoja i obrazovanja obavljati će predškolska ustanova u predškolskom odgoju Dječji vrtić „Ivančica“ Oriovac, čiji je osnivač Općina Oriovac, obzirom da Općina Bebrina nije osnivač/suosnivač niti jedne predškolske ustanove (dječjeg vrtića) i nema vlastite smještajne kapacitete na području općine. Predškolski odgoj ostvaruje na lokacijama i u trajanju u skladu s Planom mreže dječjih vrtića ("Glasnik Općine Bebrina" broj 3/2023), a Općina Bebrina snosi sve materijalne troškove provođenja programa.

Program igraonice za djecu uzrasta tri do šest godina održat će se u Bebrini.

Općina Bebrina će sufinancirati Program.

Planira se sufinanciranje boravka djece u dječjim vrtićima. Iznos po djetetu određuje se odlukom Općinskog vijeća.

|  |  |
| --- | --- |
| ***Predškolski odgoj, boravak djece u vrtićima i dječja igraonica*** | ***Plan*** ***2025.*** |
| *Provedba programa predškolskog odgoja- Male škole* | *21.000,00 EUR* |
| *Sufinanciranje boravka djece u vrtićima* | *30.000,00 EUR* |
| *Sufinanciranje djece u Programu igraonice* | *5.000,00 EUR* |
| *Sufinanciranje rada dječjeg vrtića* | *70.000,00 EUR* |
| ***UKUPNO:*** | ***126.000,00 EUR*** |

1. **Osnovnoškolsko obrazovanje**

Javne potrebe u osnovnom školstvu utvrđene su Državnim pedagoškim standardom osnovnog školstva u RH, kojim su propisani materijali, kadrovski i drugi uvjeti za ostvarivanje djelatnosti i podjednaki razvoj osnovnog školstva. Djelatnost osnovnog školstva od posebnog je društvenog interesa, a obuhvaća odgoj i obvezno obrazovanje, druge oblike školovanja djece i školovanje odraslih osoba. Pretežito je regulirano Zakonom o odgoju i obrazovanju u osnovnoj i srednjoj školi („Narodne novine“ broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 38/18, 98/19, 64/20, 151/22, 155/23, 156/23) i Državnim pedagoškim standardima.

Zakonom o odgoju i obrazovanju u osnovnoj i srednjoj školi utvrđuje koji se troškovi osnovnog školstva financiraju iz državnog proračuna, a koji iz proračuna gradova koji su preuzeli decentralizirane funkcije u osnovnom školstvu, ali istovremeno daju mogućnost jedinicama lokalne samouprave da utvrde šire javne potrebe u osnovnom školstvu, za čiju provedbu osiguravaju sredstva u svom proračunu.

Na području Općine Bebrina nalazi se osmogodišnja osnovna škola „Antun Matija Reljković“ u Bebrini a kojoj pripada šest područnih četverogodišnjih škola u naseljima općine Bebrina.

U 2025. godini Općina Bebrina planira materijalno pomoći osnovnoj školi u cilju poboljšanja i povećanja standarda i uvjeta boravka djece u školi, a sukladno proračunskim mogućnostima u iznosu od 30.000,00 EUR.

|  |  |
| --- | --- |
| ***Osnovno obrazovanje*** | ***Plan*** ***2025.*** |
| *Sufinanciranje školskih projekata*  | *30.000,00 EUR* |
| ***UKUPNO:*** | ***30.000,00 EUR*** |

1. **Srednjoškolsko obrazovanje**

Javne potrebe u srednjem školstvu utvrđuju se sufinanciranjem prijevoza srednjoškolaca od mjesta stanovanja do mjesta školovanja i nazad za čiju provedbu se osiguravaju sredstva u općinskom proračunu.

|  |  |
| --- | --- |
| ***Srednjoškolsko obrazovanje*** | ***Plan******2025.*** |
| *Sufinanciranje prijevoza učenika srednjih škola-učeničke karte* | *15.000,00 EUR* |
| ***UKUPNO:*** | ***15.000,00 EUR*** |

1. **Visokoškolsko obrazovanje**

Javne potrebe u visokom školstvu utvrđuju se isplatama jednokratnih pomoći svim studentima koji imaju prebivalište na području općine Bebrina u visini sukladno odluci Općinskog vijeća za akademsku godinu 2025. / 2026.

|  |  |
| --- | --- |
| ***Visokoškolsko obrazovanje*** | ***Plan******2024.*** |
| *Pomoći studentima* | *8.000,00 EUR* |
| ***UKUPNO:*** | ***8.000,00 EUR*** |

**Članak 3.**

1. **Kultura i religija**

Zakonom o kulturnim vijećima i financiranju javnih potreba u kulturi („Narodne novine“ broj 83/22), određeno je da su „javne potrebe u kulturi za koje se sredstva osiguravaju u proračunu grada, općine, županije, one kulturne djelatnosti i poslovi, akcije i manifestacije u kulturi od interesa za grad, općinu, županiju, koje oni programom utvrde kao svoje javne potrebe kao i one utvrđene posebnim zakonom, a osobito:

* djelatnost i poslovi ustanova kulture, udruženja i drugih organizacija u kulturi, kao i pomaganje i poticanje umjetničkog i kulturnog stvaralaštva,
* akcije i manifestacije u kulturi što pridonose razvitku i promicanju kulturnog života,

Program javnih potreba u kulturi sukladno zakonu donosi predstavničko tijelo zajedno sa godišnjim proračunom općine.“

Programom su obuhvaćeni svi oblici poticanja i promocije kulture i kulturnih djelatnosti, te religije što pridonose razvitku i unapređenju kulturnog i religijskog života općine Bebrina.

Opći cilj je interes za očuvanjem kulturne baštine, uključivanje većeg broja ljudi, posebno djece i mladih u kulturne programe, razvijanje svijesti o važnosti tradicije, a čime se ostvaruje misija da općina Bebrina bude poželjno mjesto za život i rad te podizanje standarda življenja i odmora.

Pri utvrđivanju javnih potreba u kulturi polazi se od potreba i postignutog stupnja razvitka kulture i kulturnih djelatnosti. Općina Bebrina utvrdila je prioritete među korisnicima sredstava općinskog proračuna:

* udruge građana koje kvalitetom svojih programa i projekata/aktivnosti, manifestacija i aktivnosti zadovoljavaju javne potrebe u kulturi
* ostali programi pravnih i fizičkih osoba-prema raspoloživim sredstvima proračuna

Sustavno praćenje i poticanje rada društava/udruga iz područja kulture nastavit će se i tijekom 2025. godine s naglaskom na društva koja pod stručnim vodstvom u svom radu okupljaju veći broj djece i mladih Općine, društva s dugom tradicijom i provjerenim rezultatima u radu, ako i ostala društva kojima građani zadovoljavaju svoje potrebe za kulturnim sadržajima.

Udruge su tijekom godine organizatori različitih kulturnih manifestacija u općini za koje se sredstva potpore planiraju u proračunu za 2025. godinu. Programima ovih manifestacija čuva se i njeguje narodno stvaralaštvo, običaji i čuva kulturna baština.

Općinski načelnik će raspisati javni poziv za podnošenje prijava za dodjelu financijskih sredstava kojima će se financirati pojedine projekti/programi /manifestacije udruga iz kulture ili religije, a sve sukladno Pravilniku o financiranju aktivnosti, projekata i/ili programa od interesa za opće dobro koje provode udruge sredstvima proračuna Općine Bebrina. Povjerenstvo za provedbu natječaja/javnog poziva vodit će brigu o kvaliteti projekata/programa/manifestacija javnih potreba u kulturi i religiji, a kvaliteta programa i postignuti rezultati u dosadašnjem radu i obogaćivanje općinske kulturne scene i religijskih aktivnosti i dalje su vodeći kriteriji pri raspodjeli sredstava za potporu rada udruga.

Udruge u kulturi koje djeluju na području općine Bebrina su:

* Kulturno-umjetničko društvo “POSAVAC” Kaniža
* Ukrajinsko kulturno-prosvjetno društvo “TARAS ŠEVČENKO” Kaniža
* Kulturno-umjetničko društvo “ŠOKADIJA” Šumeće
* Ukrajinsko kulturno-prosvjetno društvo “ANDRIJ PELIH” Šumeće
* Kulturno-umjetničko društvo “GRANIČAR” Stupnički Kuti
* Kulturno-umjetničko društvo “BEBRINA” Bebrina

Na području općine Bebrina postoje sljedeći religijski objekti koji su vlasništvo Župnih zajednica kojih na području općine Bebrina ima pet i to:

* Župa „Svete Marije Magdalene“ Bebrina (crkva Sv. Marije Magdalene u Bebrini, filijalna crkva Preobraženja Gospodnjeg u Banovcima, filijalna crkva Sv. Katarine u Stupničkim Kutima )
* Župa „Sv. Mihaela Arkanđela“ u Dubočcu (crkva Dubočac)
* Župa „Sv. Grgura pape“ u Kaniži (crkva Kaniža)
* Župa „Pohođenja Blažene djevice Marije“ (crkva Šumeće)
* Župe „Uznesenja Presvete Bogorodice“ Šumeće i „Rođenja presvete Bogorodice“ Kaniža su u Križevačkoj biskupiji.

 Sakralni objekti u Bebrini i Dubočcu su pod zaštitom Ministarstva kulture RH, i pripadaju u nepokretno kulturno dobro, te Ministarstvo kulture sudjeluje pri obnovi navedenih objekata.

Općina Bebrina svojim proračunskim sredstvima vjerskim zajednicama/udrugama u kulturi pružit će potporu za provedbu različitih aktivnosti/programa.

Sredstva planirana u proračunu za 2024. godinu namijenjena su za obnovu i uređenje vjerskih objekata (crkvi).

|  |  |
| --- | --- |
| ***Kultura i religija*** | ***Plan*** ***2025.*** |
| *Kulturno-umjetnički amaterizam, glazbeni i folklorni* | *10.000,00 EUR* |
| *Kulturne manifestacije od interesa za općinu* | *10.000,00 EUR* |
| *Religijske aktivnosti vjerskih zajednica i zaštita i očuvanje nepokretnih kulturnih dobara* | *16.000,00 EUR* |
| ***UKUPNO:*** | ***36.000,00 EUR*** |

**Članak 4.**

1. **Sport**

Slijedom odredbi članka 75. Zakona o sportu („Narodne novine“ broj 141/22 ) javne potrebe u sportu osiguravaju se iz proračuna općine, a to su programi, odnosno aktivnosti, poslovi i djelatnosti u sportu od značenja za Općinu Bebrina, koje predstavničko tijelo općine donosi zajedno sa godišnjim proračunom općine.

Programom se utvrđuju poslovi, aktivnosti i djelatnosti u sportu koje su od interesa za općinu:

* poticanje i promicanje sporta na području općine
* provođenje programa tjelesne kulture, a posebno sportske kulture djece i mladeži
* djelovanje sportskih udruga na području općine
* sportsko-rekreacijskim aktivnostima građana, kao i drugim sportskim aktivnostima koje su u funkciji unapređenja i čuvanja zdravlja i postizanja psihofizičke sposobnosti pučanstva.

Sredstva osigurana u općinskom Proračuna za 2025. godinu namjenski će se koristiti za financiranje djelovanja sportskih udruga, za natjecanja i održavanje sportskih objekata.

U 2025. godini pružat će se potpora djelovanju sportskih udruga koje djeluju na području Općine Bebrina. To su:

1. **Nogometni klubovi:**
* NK “MLADOST” Banovci,
* NK “BONK” Bebrina,
* NK “POSAVAC” Kaniža,
* NK “GRANIČAR” Stupnički Kuti,
* NK “ŠOKADIJA” Šumeće,
* NK “GAJ” Zbjeg,
* VETERANSKI NK “OPĆINABEBRINA**”**
1. **Športsko-ribolovnom djelatnošću** bave se športsko-ribolovne udruge:
* ŠRU “MATNIK” Kaniža,
* “ČIKOV” Šumeće,
* “SUNČAR” Bebrina
1. **Stolnoteniski klubovi** –
* STK POSAVAC Kaniža, te klubovi u Stupničkim Kutima i Šumeću.
1. **Lovačke udruge**
* Lovna udruga „Srna“ Banovci
* Lovna udruga „Golub“ Bebrina
* Lovačko društvo ''Orljava'' Slavonski Kobaš, Lovna jedinica Stupnički Kuti
1. **Ostale udruge**

Na temelju zakona, osnovu financiranja sportskih udruga čine prihodi koje udruge mogu ostvariti, proračuni, te članarine.

Općinski načelnik će raspisati natječaj/javni poziv za podnošenje prijava za dodjelu financijskih sredstava kojima će se financirati pojedine aktivnosti/projekti/programi /manifestacije udruga iz sporta, a sve sukladno Pravilniku o financiranju aktivnosti, projekata i/ili programa od interesa za opće dobro koje provode udruge sredstvima proračuna Općine Bebrina. Povjerenstvo za provedbu natječaja/javnog poziva vodit će brigu o kvaliteti aktivnosti/projekata/programa/manifestacija javnih potreba u sportu.

|  |  |
| --- | --- |
| ***Sport*** | ***Plan*** ***2025.*** |
| *Djelovanje sportskih udruga – klubovi, treninzi i natjecanja, stručni rad, administrativno osoblje, oprema i rekviziti, materijalni izdaci* | *39.000,00 EUR* |
| ***UKUPNO:*** | ***39.000,00 EUR*** |

**Članak 5.**

Raspored financijskih sredstava iz članaka 2, 3 i 4 obavlja Jedinstveni upravni odjel u suradnji sa Povjerenstvom za provedbu natječaja/javnih poziva sukladno provedenim natječajima/javnim pozivima, ocjenjenim pristiglim prijavama te zaključenim Ugovorima o financiranju aktivnosti/projekata i/ili programa od interesa za opće dobro koje provode udruge.

**Članak 6.**

O izvršenju aktivnosti/projekata i/ili programa korisnik podnosi godišnje izvješće sukladno članku 27. i 28. Pravilnika o financiranju aktivnosti, projekata i/ili programa od interesa za opće dobro koje provode udruge sredstvima proračuna Općine Bebrina.

**Članak 7.**

O izvršenju ovog Programa Općinski načelnik podnosi godišnje izvješće Općinskom vijeću općine Bebrina.

**Članak 8.**

Ovaj Program stupa na snagu 1. siječnja 2025. godine i objavit će se u Glasniku Općine Bebrina.

 ***OPĆINA BEBRINA OPĆINSKO VIJEĆE***

 PREDSJEDNIK OPĆINSKOG VIJEĆA

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 Mijo Belegić, ing.

DOSTAVITI:

1. Jedinstveni upravni odjel, sjednice
2. Glasnik Općine Bebrina
3. Ministarstvo znanosti i obrazovanja
4. Pismohrana